
R E P U B L I K A  E  S H Q I P Ë R I S Ë
KUVENDI
SHERBIMI  ADMINISTRATIV

Monitorimi i treguesve te  performancës dhe  buxhetit për periudhën  janar-prill 2020 


Shërbimet e Kuvendit, gjatë periudhës janar-prill 2020, bazuar në objektivat e secilit sektor, kanë vijuar punën duke realizuar treguesit sipas cdo komponenti te buxhetit. Në fillim të vitit, bazuar edhe  në ligjin 88/2019 “Per buxhetin e vitit 2020” është bërë vlerësimi dhe detajimi i fondeve buxhetore . Në bazë të kërkesave të shërbimeve është hartuar rregjistri i parashikimeve për prokurime për vitin 2020.  
Bazuar ne buxhetin e vitit 2020 të miratuar me ligjin nr.88/2019 “Për buxhetin e vitit 2020”  arritja e qëllimit të politikave ne programin administrativ eshte si me poshte vijon: 
Programi ka qëllim zhvillimin dhe organizimi i kapaciteteve te nevojshme financiare, teknollogjike, njerezore per te siguruar mbarevajtjen e aktiviteteve parlamentare në kohe, me cilesi dhe ne sherbim te interesit publik		
Objektivi nr.1:  Të rritet niveli i transparencës, objektivitetit të informimit dhe aksesi i publikut në çështjet parlamentare duke punuar me kapacitete njerëzore profesionale
Kuvendi i Shqipërisë ka vijuar punën ne drejtim te rritjes se transparencën, per rritjen e perceptimit për një parlament pranë dhe në kontakt me qytetarin. Komunikimi dhe informimi i vazhdueshëm publik, duke shtuar aksesin në punimet e organeve parlamentare, është në përmbushje të misionit të Kuvendit për të qenë i përgjegjshëm, i aksesueshëm dhe efikas. 

Kuvendi ne vijim te implementimit te politika të reja të hapjes ndaj publikut ka përcjellë qytetarëve, grupeve të interesit, informacionin e duhur mbi veprimtarinë parlamentare, në përmbushje të funksioneve kushtetuese të Kuvendit, duke synuar rritjen e interesit dhe vëmendjes së publikut ndaj tyre, përmes transparencës.

Në demokracitë moderne, rritja e teknologjive të informacionit dhe komunikimit ka krijuar kushtet e duhura për marrëdhëniet dhe ndërveprimin gjithnjë e më të ngushta ndërmjet qytetarëve. Në këto kushte, synimi ynë mbetet maksimizimi i stafit aktual me kapacitete të larta profesionale, pranë Sektorit të Pritjes së Qytetarëve, Këshillimit Ligjor dhe Trajtimit të Letrave dhe Peticioneve për implementimin edhe të programeve të reja për një komunikim efektiv, përmes një sërë instrumentesh, të cilat mund të përdoren me qëllim ndërtimin e marrëdhënieve funksionale me publikun. 

Gjatë muajit janar shërbimet ndoqen aktivitetet në kuadër të 100-vjetorit të Parlamentarizmit Shqiptar, sipas vendimit nr. 35 datë 09.05.2019 “Për miratimin e planit të aktivitete dhe shpenzimeve për kremtimin e 100 vjetorit të Parlamentit” dhe programit të miratuar nga kryetari i Kuvendit nr.73 prot, datë 10.01.2020.  Në javën që përkonte me 100 vjetorin e Kongresit të Lushnjës u realizuan aktivitetet e mëposhtme:
• 21 janar -  Ceremonia në Shtëpinë e Kongresit në Lushnjë; Çelja e Ekspozitës dhe shfaqja e Dokumentarit “100 vjet parlamentarizëm shqiptar”- Pallati i Kongreseve; Konferenca shkencore “100 vjet parlamentarizëm shqiptar”.
• 22 janar- Ditët e hapura në sallën e Seancave Plenare, në kuadër të 100- vjetorit të  parlamentarizmit shqiptar me rreth 1000 vizitor.
• 23 janar – Faza finale e konkursit të shkollave të mesme të Tiranës dhe Lushnjes-   Për interpretimin e 10-fjalimeve të përzgjedhura parlamentare.

Në zbatim të bazës ligjore dhe planit vjetor të rekrutimeve në Kuvendin e Shqipërisë, publikuar edhe në faqen zyrtare të Institucionit, nëpunësit e rinj pranuar në shërbimin civil dhe stafin politik gjatë kesaj kohe  janë:
· Niveli i lartë drejtues 1.   
· Niveli i mesëm drejtues 1 këshilltarë dhe 1 shef sektori  
· Niveli ekzekutiv 3 specialistë  

Larguar   nga institucioni i Kuvendit, niveli drejtues 2;
Staf politik 4 punonjes;
Në zbatim të planit të punonjësve të përkohshëm me kontratë  jane rekrutuar 11-punonjes 
Përsa i përket procesit të vetdeklarimit pranë DAP të gjithë nëpunësit civil që kanë pasur detyrimin për të plotësuar formularin e kanë dorëzuar pranë DAP në afatin e kërkuar.
Formularët e vlerësimit të punës për 6 mujorin e dyte  të vitit 2019 janë plotësuar nga të gjitha shërbimet. Në vijim të gjendjes së emergjences shendetsore krijuar nga COVID-19 Ministria e Shendetsise dhe Mbrojtjes Sociale ka miratuar Urdhrin nr 222 date 01.04.2020 
per mbylljen  e aktiviteteve publike dhe jopublike dhe anullimin e grumbullimeve masive ne vende te mbyllura apo te hapura gjithashtu me urdhrin nr 89, date 12.03.2020 te Sekretarit te Pergjithshem pika 2 jane ndaluar organizimet qe kane te bejne me konkurse dhe kerkojne nje numer te konsiderueshem personash.

U është  garantuar titullarëve të institucionit shtypi i huaj dhe vendas çdo ditë .  Jane informuar në kohë deputetët e Kuvendit dhe strukturave të tjera të institucionit mbi aktualitetin politik, shoqëror, ekonomik, social në vend dhe jashtë tij, përmes medias të shkruar,  atyre online si edhe një panoramë e pasqyrimit të veprimtarive të strukturave të Kuvendit të Shqipërisë në këtë media, e cila është pjesë e arkivit elektronik të Kuvendit. 
Institucioni i Kuvendit është i pranishëm përmes organizimit të veprimtarive social-kulturore, të cilat paracaktohen në kalendarin e festave zyrtare apo në kuadër të bashkëveprimit me organizata të tjera ndërkombëtare me këtë qëllim.  Në këtë kuadër  më datën 2 prill 2020 është realizuar shërbimi “Ndriçimi Blu i Kuvendit”, në kuadër të Ditës së Ndërgjegjësimit Botëror për Autizmin dhe është realizuar akt marrëveshja e interpretimit të gjuhës së shenjave, përgjatë transmetimit të seancës plenare të RTSH.
Gjatë kësaj periudhe Sektori i Redaktorëve ka zbardhur dhe redaktuar 10 seanca plenare, me një total prej 3120 minutash, që janë pasqyruar në 558 faqe, jane zbardhur dhe redaktuar 129 mbledhje komisionesh, me një total prej 13 287  minutash,  që janë pasqyruar në rreth 4996 faqe te azhornuara ne faqen zyrtare te Kuvendit.

Materialet kërkimore legjislative te kryera nga Shërbimi i Kërkimit Parlamentar gjate kesaj peiudhe janë 45 produkte kërkimore me kërkesë, referuar kërkesave të deputetëve (35) dhe te kabinetit (10), 21 materiale informuese në përgjigje të kërkesave të stafit, si dhe 6 produkte kërkimore proaktive, me iniciativë, referuar programit të punës së Kuvendit, si dhe kalendarit të punës së Komisioneve.
Në kuadër të bashkëpunimit me Qendrën Europiane të Kërkimit dhe Dokumentacionit Parlamentar, për këmbimin e informacionit ligjor, janë përgatitur 34 përgjigje dhe janë bërë 11 kërkesa. Përgjigjet janë informacione që përfshijnë fushat si më poshtë: 
-          Procedurat dhe praktikat parlamentare 
-          Kërkimi parlamentar, biblioteka dhe arkivi
-          Komunikimi teknologjik dhe informacioni në parlament
-          Ekonomia dhe politikat e buxhetit ​

Aktualisht nga sherbimi i Botimit po punohet për përgatitjen e numrit të  trembëdhjetë  të  revistës së  Kuvendit. Pavarësisht kushteve të  krijuara nga COVID-19 nuk është shkëputur komunikimi me anëtarët e Bordit të  revistës, të  cilëve u janë  marrë  me shkrim mendime rreth funksionimit të revistës, të cilat do të  gjejnë  pasqyrim në  një  shkrim të posaçëm. Në lidhje me temat që duhet të marrin më  shumë  rëndësi në  trajtim në  faqet e revistës do të  jenë  ato që  lidhen me Objektivat e Mijëvjeçarit. Pjesë e revistës do të jenë edhe shkrime që  lidhen me situatën e krijuar nga pandemia COVID-19, edukimin digjital e atë on-line.  Pasqyrimi i punës së  Kuvendit të  Shqipërisë  në  kushtet e COVID-19 është  pjesë  e punës pasqyruese të  revistës së  Kuvendit. 
Referuar masave të marra në kuadër të pandemisë COVID-19, puna e Sektorit të Pritjes së Qytetarëve, Këshillimit Ligjor dhe Trajtimit të Letrave dhe Peticioneve dhe  kërkesave për informacion, në kuadër të Ligjit 119/2014 “Për të Drejtën e informimit” është realizuar online, duke garantuar  transparencën e institucionit.
Sektori i medias përgjatë kesaj kohe ka ndjekur mbledhjet e Komisioneve parlamentare, Byros dhe Konferenca e Kryetarëve janë zhvilluar online, nëpërmjet platformës së komunikimit elektronik Cisco ËEBEX . Pasqyrimi i tyre dhe shpërdarja e menjëhershme për mediat e veprimtarisë parlamentare, ka bërë të mundur të garantohet transparencë  e plotë e veprimtarisë parlamentare. Medias, por dhe publikut, iu krijua mundësia që të ndiqnin mbledhjet e komisioneve parlamentare nëpërmjet faqes zyrtare ëeb të Kuvendit ëëë.parlament,al, faqes zyrtare në rrjetin social “Facebook” dhe në kanalin e dedikuar në “Youtube”. Ndërkaq medias dhe publikut iu mundësua ndjekja e plotë e seancave plenare nëpërmjet sinjalit të RTSH-së. 

Objektivi nr.2 Të sigurohet arkitekturë  optimale dhe bashkëkohore e teknollogjisë së informacionit si dhe infrastrukturë dhe kushte pune me standarte për veprimtarinë parlamentare, në përgjigje të sfidave të reja

Shërbimi i Teknologjisë së Informacionit siguron mirëmbajtje për funksionimin e sistemeve ekzistuese dhe mbarëvajtjen e punës së tyre. Gjatë periudhës janar - prill 2020 janë mirëmbajtur dhe përditësuar sistemet informatike aktuale të instaluara, të cilat janë në funksion të deputetëve, administratës së Kuvendit, Seancës plenare, etj... Janë mbuluar me shërbim:
1.Sistemi E-Parlament (procesi legjislativ në mënyrë elektronike) Software dhe Hardware, i cili mbështetet mbi një grup pajisjesh server, storage dhe pajisje të tjera komplementare, që bëjnë të mundur ekzekutimin e pandërprerë të tij. Me këtë shërbim garantohet dhe funksionimi i të gjithë infrastrukturës aktive të Kuvendit.
2.Rrjeti Wireless i instaluar në ambjentet e Kryesisë së Kuvendit dhe Sallës së Seancave Plenare dhe platformës VPN.
3.Sistemi i sigurisë për e-mail-in zyrtar të Kuvendit të Shqipërisë me qëllim parandalimin e sulmeve kibernetike ndaj tyre, si dhe eliminimi i e-mail-eve të njohur si SPAM, etj., të cilët bëhen shkak për futjen e IP të e-mail që ka në dispozicion në listën e zezë (Blacklist) duke sjellë bllokim të e-mailave të nisura nga Kuvendi dhe kthimin mbrapsht të tyre.
4.Platforma online ndërsinstitucionale,  e cila do të krijojë infrastrukturën e nevojshme IT që është një komponent tepër i rëndësishëm dhe me ndikim të drejtpërdrejtë në efikasitetin e mekanizmit të ngritur për koordinimin e përbashkët institucional, lidhur me rritjen e nivelit të zbatimit të rekomandimeve të institucioneve të pavarura.
5.Aplikacioni “Kuvendi i Shqipërisë”, i cili shërben për rritjen e transparencës, nxitjes dhe forcimit të komunikimit me publikun. Qytetarët dhe grupet e interesit do të kenë mundësi që të konsultohen apo njihen me të gjitha lajmet, procesverbalet, projektligjet, librarinë e akteve, etj, si dhe mund të ndjekin në livestream mbledhjet e Komisioneve Parlamentare apo dhe Seancave Plenare, si dhe çdo lloj tjetër aktiviteti parlamentar në kohë reale.

Sistemi i ri Elektronik i Votimit me teknologji të re, ofron mundësinë që deputetët të njihen on-line me të gjithë dokumentacionin që do të shqyrtohet e miratohet në seancat plenare nëpërmjet ekranit dixhital që e ka secili deputet në tavolinë. Ky proces ka ulur ndjeshëm përdorimin e letrës dhe materialeve të fotokopjuara, të cilat më parë shpërndaheshin në postet e çdo deputeti.

Upgrade i Infrastrukturës Hardware & Software të sistemit E-Parlament duke bërë të mundur virtualizimin e saj për sigurimin e një sistemi me Zero Fault Tolerance në rast avarish dhe problematikash.

Shërbimi i Teknologjisë së Informacionit për shkak të situatës së krijuar nga COVID-19 ku për shmangien nga infektimi i të cilit kërkohet respektimi i distancimit social, ka marrë masat për ngritjen e infrastrukturës teknologjike të nevojshme duke bërë të mundur vijimësinë e veprimtarisë parlamentare.

· Blerja e një licence për përdorim me të drejta të plota në emër të Kuvendit për periudhën një vjeçare të platformës së komunikimit elektronik Cisco Webex Meetings për mundësimin e zhvillimit të mbledhjeve online në formë videokonference.

· Blerja e 2 (dy) kamerave, të cilat janë pjesë e infrastrukturës teknologjike të ngritur nga IT dhe përdoren gjatë mbledhjeve online nëpërmjet mjetit të komunikimit elektronit Cisco Webex Meetings.

Si rezultat, në solodarizim për të përballuar vështirësitë e shkaktuara nga pandemia Covid-19, gjatë muajit mars dhe prill, janë bërë analiza buxhetore dhe i janë kthyer buxhetit të shtetit fonde, ndryshime keto te sanksionuar në aktin normativ nr.15/2020
Nga programi administrativ janë kthyer 7 milion lekë, duke hequr dorë nga blerja në këtë vit buxhetor e kutive për arkivin. 
Për shkak të situatës së krijuar, Agjencia e Prokurimit Publik, me njoftimin nr.2371 datë 31.03.2020 pezulloi shpalljen e procedurave  të reja të prokurimit publik (përveç blerjeve të materialeve që kanë të bëjnë me situatën e pandemisë).
Analiza e realizimit 4 mujor në këtë zë është bërë duke u bazuar në shpenzimet e kryera dhe faturat e përcjella, pavarësisht likujdimeve nga thesari.Për shkak të vështirësive që ka shkaktuar situata e pandemisë, Ministria e Financave dhe Ekonomisë ka shpërndarë një udhëzim sipas të cilit likujdimi do bëhët sipas prioriteteve dhe sipas një plani paraprak që pqërgatisin institucionet dhe miratohet nga Nëpunësi i Parë Autorizues. Kuvendi ka zbatuar kërkesat e këtij udhëzimi.
Në vijim të situates se pandemise boterore nga ana sherbimeve mbeshtetese  jane ndjekur procedurat si buxhetore dhe te prokurimit per sigurimin e materialeve shtese te nevojshme mbrojtese per periudhen mars-prill si : denzifektat i lengshem ne ambientet e hapura ne korridore, denzifektat ne sallat ku jane zhvilluar mbledhjet online te komisioneve , ne sallen e mbledhjeve plenare , denzifektat specifik per pastrimin e mobiljeve, dyerve, dyshemes, jane plotesuar me dorashka, maska,denzifektat deputete per mbledhjen plenare dhe stafin. 

